Βύρτσμπουργκ

Το Βύρτσμπουργκ (γερμανικά: Würzburg) είναι πόλη στη Φρανκονία που βρίσκεται στο βόρειο άκρο της Βαυαρίας, στη Γερμανία. Χτισμένη στον ποταμό Μάιν, είναι η πρωτεύουσα της διοικητικής περιοχής Κάτω Φρανκονία. Η τοπική διάλεκτος είναι η φρανκονική.

Η πόλη ιδρύθηκε γύρω στο 700 μ.Χ., όταν στον λόφο του Μαρίενμπεργκ (Marienberg) κατασκευάστηκε ένα οχυρό. Το 742 ο Άγιος Βονιφάτιος ίδρυσε την αρχιεπισκοπή του Βύρτσμπουργκ. Το φρούριο του Μαρίενμπεργκ, σύμβολο της πόλης, κτίστηκε πάνω στο αρχικό οχύρωμα τον 13ο αιώνα και υπήρξε έδρα των Πριγκήπων - Επισκόπων της πόλης για περισσότερα από 500 χρόνια. Από το 1803 μέχρι το 1813 υπήρχε το Μεγάλο Δουκάτο του Βύρτσμπουργκ μια απόσπαση από τη Βαυαρία επί Ναπολέοντα.

Το 1402 ιδρύθηκε στην πόλη το Πανεπιστήμιο του Βύρτσμπουργκ "Γιούλιους-Μαξιμίλιαν", το 6o χρονολογικά παλαιότερο των γερμανόφωνων περιοχών, φημισμένο για τους λογίους του, ανάμεσα στους οποίους συγκαταλέγονται 13 κάτοχοι του βραβείου Νόμπελ, όπως ο Βίλχελμ Κόνραντ Ρέντγκεν, ο Καρλ Ζίμπολντ (Karl Siebold) κ. ά. Στην πόλη γεννήθηκε και ο διάσημος φυσικός Βέρνερ Χάιζενμπεργκ.

Το Βύρτσμπουργκ απέχει περίπου 80 λεπτά από τη Φρανκφούρτη με το τραίνο, και σχεδόν μια ώρα από τη Νυρεμβέργη. Αποστάσεις προς τις κοντινότερες πόλεις από τον αυτοκινητόδρομο: Φρανκφούρτη 115 χλμ, Νυρεμβέργη 115 χλμ, Στουτγκάρδη 150 χλμ, Κάσσελ 215 χλμ. 
Ο πληθυσμός της ανερχόταν σε 124.577 κατοίκους το 2012.

Αξιοθέατα 
 Ανάκτορα του Βύρτσμπουργκ (Residenz)
 φρούριο του Μαρίενμπεργκ

Ιστορία πληθυσμού

Γκαλερί εικόνων

Πηγές

Εξωτερικοί σύνδεσμοι 

 Würzburg City Panoramas
 Würzburg: Πληροφορίες και φωτογραφίες (Γερμανικά)

Πόλεις της Βαυαρίας